CELEX: 62020CN0633
Language: da
Date: 2020-11-25 00:00:00
Title: Sag C-633/20: Anmodning om præjudiciel afgørelse indgivet af Bundesgerichtshof (Tyskland) den 25. november 2020 — Bundesverband der Verbraucherzentralen und Verbraucherverbände — Verbraucherzentrale Bundesverband e.V. mod TC Medical Air Ambulance Agency GmbH

22.2.2021   
            
            
               DA
            
            
               Den Europæiske Unions Tidende
            
            
               C 62/15
            
         
      Anmodning om præjudiciel afgørelse indgivet af Bundesgerichtshof (Tyskland) den 25. november 2020 — Bundesverband der Verbraucherzentralen und Verbraucherverbände — Verbraucherzentrale Bundesverband e.V. mod TC Medical Air Ambulance Agency GmbH
      (Sag C-633/20)
      (2021/C 62/17)
      Processprog: tysk
      
         Den forelæggende ret
      
      Bundesgerichtshof
      
         Parter i hovedsagen
      
      
         Sagsøger og revisionsappellant: Bundesverband der Verbraucherzentralen und Verbraucherverbände — Verbraucherzentrale Bundesverband e.V.
      
         Sagsøgt og revisionsindstævnt: TC Medical Air Ambulance Agency GmbH
      
         Præjudicielt spørgsmål
      
      Er en virksomhed, der i sin egenskab af forsikringstager har tegnet en rejseforsikring, der dækker sygdom i udlandet, samt en forsikring, der dækker hjemtransport i udlandet og i indlandet, som gruppeforsikring for sine kunder hos et forsikringsselskab, som over for forbrugerne distribuerer medlemsskaber, der giver adgang til forsikringsydelserne i tilfælde af sygdom eller ulykke i udlandet, og som fra de hvervede medlemmer modtager et vederlag for den erhvervede forsikringsdækning, forsikringsformidler som omhandlet i artikel 2, nr. 3) og 5), i direktiv 2002/92/EF (1) og artikel 2, stk. 1, nr. 1), 3) og 8), i direktiv (EU) 2016/97 (2)?
      
         (1)  Europa-Parlamentets og Rådets direktiv 2002/92/EF af 9.12.2002 om forsikringsformidling (EFT 2003, L 9, s. 3).
      
         (2)  Europa-Parlamentets og Rådets direktiv (EU) 2016/97 af 20.1.2016 om forsikringsdistribution (omarbejdning) (EUT 2016, L 26, s. 19).